FactSet Research Systems

**FactSet Research Systems** er et finansdata- og programvarefirma med hovedkontor i Norwalk, Connecticut. Firmaet tilgjengeliggjør finansiell informasjon og analyseprogramvare for profesjonelle investorer. FactSet hadde en årlig omsetning på 641 millioner dollar i regnskapsåret 2010.

Forbes har lagt FactSet til i listen kalt «200 Best Small Companies» i 13 år på rad. Firmaet gikk opp 30 plasser i 2009 til 28.-plass. FactSet var også på listen over «The 100 Best Mid-Cap Stocks in America» i 2009. Fortune inkluderte FactSet i listen «100 Best Companies to Work For» for tredje gang i 2011. FactSet har også vært nevnt blant «Best Places to Launch a Career» i Businessweek. I 2010 var FactSet på 17.-plass i «50 Best Places to Work» av Glassdoor.com - dette var firmaets andre år på listen.

Hovedfokusen til FactSet ligger i teknologi og kundebehandling. I tillegg til å kombinere flere hundre forskjellige databaser, utvikler firmaet også sin egen programvare. Firmaet setter klientene i kontakt med lokale konsulenter, 24-timers telefonstøtte og gratis opplæring.

Bloomberg L.P., Thomson Reuters og Capital IQ er blant firmaets hovedkonkurrenter.

## Produkter og tjenester
**Produkter**

FactSet lanserte sin nye analyseplattform den 14. september 2009. Denne plattformen kombinerer funksjoner fra flere systemer, deriblant DIRECTIONS, Marquee og IBCentral. Det nye systemet kombinerer data og analyse, som tidligere var spredt utover forskjellige programmer, i ett grensesnitt.

Programvaren integrerer flere hundre databaser fra flere forskjellige leverandører. Programmene inkluderer firmaanalyse, sammenligning mellom flere firmaer, industrianalyse, filtrering av firmaer, porteføljeanalyse, forebyggende risikoanalyse, alfatesting, optimisering og simulasjon av portefølje, nyheter og kurser i sanntid, i tillegg til verktøy for vurdering og analyse av rentebærende verdipapirer og porteføljer. FactSet er tilgjengelig gjennom trådløse enheter og kan integreres i Microsoft Office.

**Proprietært datainnhold**
* FactSet Aggregates
* FactSet Events and Transcripts
* FactSet Estimates
* FactSet Economics
* FactSet Embargoed Research
* FactSet Financial Entities
* FactSet Fixed Income
* FactSet Flashwire News
* FactSet Fundamentals
* FactSet Global Filings
* FactSet Institutional Ownership News
* FactSet IPO
* FactSet MergerMetrics
* FactSet Mergerstat Global
* FactSet Mutual Funds
* FactSet New Issues
* FactSet Ownership
* FactSet People
* FactSet Private Company
* FactSet Private Equity & Venture Capital
* FactSet Research Connect
* FactSet SharkRepellent
* FactSet SharkWatch

**Tjenester**
***Konsulenttjenester:** Hvert firma får tildelt en konsulent som gjør seg kjent med klientens behov og fremgangsmåter. Klienter har også tilgang til konsulenttjenestens telefonstøtte.
***Opplæring:** FactSet holder gratis kurs i sine opplæringssentre i New York, Boston, Chicago, London, Paris og Tokyo. Konsulenter can også tilby spesialtilpasset opplæring i klientenes lokaler.
***Sikkerhet:** FactSet opprettholder fysiske, elektroniske og prosedyremessige forholdsregler for å ivareta sikkerhet og driftskontinuitet.
***Flere tilgangsmuligheter:** Alle klienter får tilgang til FactSet på stasjonær og bærbar PC, hjemme-PC og trådløse enheter.

## Historie
### 1977-1980: De første årene
FactSet ble grunnlagt av Howard Wille og Charles Snyder i 1978. De begynte sitt samarbeid i 1977 mens de jobbet på Wall Street hos *Faulkner, Dawkins and Sullivan*.

Normen på slutten av 70-tallet var at klienter kjøpte rådata som programmerere måtte skrive om til et brukervennlig format. Da det ble mer vanlig med datasystemer på den tiden, bestemte Wille og Snyder seg for å lage et datamaskin-basert informasjonsnettverk som kunne levere brukervennlig data direkte til klientene. Til å begynne med, ble informasjonen ofte levert i papirformat med sykkelbud. Det første produktet som ble gitt det nåværende firmanavnet var *Company FactSet* – et program som kunne generere en firesiders firmaanalyse ved å bruke databasen kalt *Value Line*.

### 1981-1989: Videreutvikling av produktet
På starten av 80-tallet var det færre enn 10 ansatte i FactSet. I 1981 fant Snyder en måte å laste ned data fra FactSet-sentralen til Visicalc, som betydde at klienter nå kunne hente data fra databasen direkte til et regneark. Mange trinn i prosedyren ble eliminert, som gjorde nedlastingsprosessen mye raskere.

I 1984 ble begrensede filtreringsfunksjoner lagt til i systemet. Disse funksjonene ble videreutviklet i 1988 da *Universal Screening* ble introdusert, som lot brukere fastsette sine egne filtreringskriterier. En annen viktig hendelse på 80-tallet var firmaets utgivelse av *Private Database Service*, som lot brukerne lagre proprietær data og integrere det med sin egen informasjon for å utføre sin egen analyse.

### 1990-2000: Overgang til Windows og porteføljeverktøy
FactSet for Windows ble lansert i 1990. Firmaets hovedkvarter ble da også flyttet fra New York til Greenwich i Connecticut.

Det første Europeiske kontoret ble åpnet i London i 1993, etterfulgt av det første asiatiske kontoret i Tokyo i 1995. I juni samme år forandret firmet navn fra FactSet til Factset Research Systems Inc., som en del av forberedelsene til å bli et allmennaksjeselskap. Mot slutten av 1995 hadde firmaet færre enn 400 klienter, men disse klientene inkluderte 84 av de største kapitalforvalterne i USA. Firmaet ble notert på New York Stock Exchange i 1996 med tickeren FDS.

I løpet av 1996 ble *Portfolio Management Workstation* lansert, som ble etterfulgt det neste året av programmene *Economic Analysis* og *Company Explorer*. Produktet ble mer brukervennlig i 1998 da grensesnittet *DIRECTIONS* ble lansert sammen med *Online Assistant*, et Internettbasert hjelp- og referanseverktøy. 24-timers telefonstøtte ble introdusert i 1999.

Etter å ha pensjonert seg i mai, 2000, steppet Snyder inn med jevne mellomrom som styreleder inntil september, da Phil Hadley ble valgt som styreleder og konsernsjef.

### 2000-2009: Videreutvikling av portefølje og sanntidsprodukter
Flere nye produkter ble introdusert i 2000, deriblant *Style, Performance and Risk*, *Data Central* og *Marquee*. I 2004 ble salgsplattformen *IBCentral* lansert. Firmaet valgte å flytte hovedkvarteret sitt det samme året, og konsoliderte de tre kontorene i Connecticut i Norwalk. Salgstallene gikk over 200 millioner dollar for første gang i 2002, og 500 millioner i 2008. I 2008 anskaffet FactSet databasen WorldScope fra Thomson Reuters, som utvikles og markedsføres som FactSet Fundamentals.

### 2009-nåtid: Overhaling av grensesnitt og kontinuerlig datautvikling
*DIRECTIONS*, *Marquee* og *IBCentral* ble kombinert i ett enkelt produkt kalt Factset i 2009. *Data Explorers* ble også integrert det samme året, en funksjon for shorthandel på analyseplattformen.

FactSet og FirstRain annonserte et samarbeid i januar, 2010, som gjorde det mulig for FactSets klienter å ha tilgang til Firstrain sin søkemotor som finner, filtrerer og analyserer ustrukturert forretningsdata som er tilgjengelig på Internett.

I mai det samme året var anskaffelsen av *Fundamentals*-databasen gjennomført, som sikret firmaet tilgang til data siden 1980. I juni anskaffet firmaet *Market Metrics*, et markedsforskningsfirma basert i USA som fokuserte på spørreundersøkelser i sammenheng med rådgiving og forsikringsprodukter.

## Finansiell informasjon
2009, som var firmets 31. år i drift markerte også det 29. året på rad med omsetningsvekst.

I kvartalet som endte den 31. august 2009, økte omsetningen til 155,5 millioner dollar, opp 1% i forhold til fjoråret. Driftsinntektene for det fjerde kvartalet gikk opp til 54 millioner dollar, som er en økning på 8% i forhold til den samme perioden i regnskapsåret 2008. Driftsmarginen gikk opp til 35%. Nettoinntekten steg 8% til 36,3 millioner dollar. Utvannet resultat per aksje steg til 0,74 dollar, opp 10% fra fjoråret.

**Resultatregnskap** (alle tall i USD 1.000)

### Renteprodukter
Resultatet i andre kvartal, 2010, identifiserte renteprodukter som et vekstområde for FactSet og fastslo at nye ansettelser skulle fokusere på utvidelse av mulighetene innen renteprodukter.

### Tilgjengelig data
Firmaet mottar data fra leverandører som Barra, Dow Jones, Russell og Lipper.
Siden avtalefestede forhold med tredjeparts leverandører can avsluttes med ett års varsel, prøver firmaet å opprettholde forhold med minst to leverandører for hver type data. Firmaet har i senere tid prøvd å vedlikeholde eller øke tilgjengelig innhold ved å bygge sine egne databaser, eller ved å anskaffe leverandører. FactSet har gjort ti anskaffelser siden 2000 - sju av disse var innholdsleverandører.

## Ledelse
* Philip A. Hadley, styreleder og konsernsjef
* Peter G. Walsh, driftssjef
* Charles J. Snyder, visestyreleder
* Michael D. Frankenfield, leder *Global Sales*

## Rekruttering
Antall ansatte gikk opp fra 1.934 til 2.962 i regnskapsåret 2009 - en økning på 53%. Antallet i USA økte bare 6%, siden mesteparten av ansettelsene var i utenlandske virksomheter, spesielt i India. Internasjonale ansettelser gikk opp 958 ansettelser til 1.627.
De fleste nye ansatte er rekruttert til *Consulting and Engineering*-avdelingen - mange kommer direkte fra fullført universitetsutdanning. I gjennomsnitt beholder firmaet rundt 90% av sine ansatte.

## Nylige anerkjennelser
**2011**
* FactSet fikk 64.-plass på FORTUNE-listen "100 Best Companies to Work For"
* FactSet ble anerkjent som "Best Research Provider" på *Inside Market Data & Inside Reference Data Awards*
* FactSet fikk 4.-plass på Glassdoor.com-listen "Top 25 Companies for Work-Life Balance"

**2010**
* FactSet fikk 48.-plass på FORTUNE-listen "100 Best Companies to Work For"
* FactSet fikk 17.-plass på Glassdoor.com-listen "50 Best Places to Work"
* FactSet Europe Limited var plassert blant topp-50 firmaer på listen "UK's Great Place to Work"

**2009**
* FactSet mottok *PilotHouse Innovator*-prisen fra Nemertes Research
* FactSet fikk 28.-plass på Forbes-listen "Best Small Companies" (13. år på listen)
* FactSet ble valgt til *2009 Best of Norwalk Award* i kategorien *Security & Commodity Service* av US Commerce Association.
* FactSet fikk 59.-plass på BusinessWeek-listen *InfoTech 100*
* FactSet ble utnevnt "Best Analytics Provider" på *Inside Market Data & Inside Reference Data Awards*
* FactSet ble nevnt blant "UK's 50 Best Workplaces"
* FactSet fikk 13.-plass på Glassdoor.com-listen "50 Best Places to Work"

**2008**
* FactSet fikk 58.-plass på Forbes-listen "Best Small Companies"
* FactSet fikk 53.-plass på BusinessWeek-listen "Best Places to Launch a Career"
* FactSet utnevnt av *Human Resource Executive* blant "Great Companies for Millennials"
* FactSet plassert blant "Top 100 Entry-Level Employers" på CollegeGrad.com 
* FactSet fikk 52.-plass på FORTUNE-listen "100 Best Companies to Work For"
* FactSet fikk 45.-plass på Forbes-listen "Best Small Companies"

## Referanser


## Eksterne lenker
* 
* 
*